Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: költségvetéstõl közvetlenül lehívható, de nem a 12/2001. (I. 31.) Korm. rendelet 13.§-a alapján
Paragraph Index: 654

1. Kamat és kamatjellegû bevétel összesen (2+14+19+29. sor) Ebben a tételcsoportban kell kimutatni mindazokat a kamat és kamatjellegû bevételeket, amelyek a hitelintézetekre vonatkozó számviteli szabályok szerint elszámolhatók. Külön-külön kell feltüntetni a hitelnyújtásból és betételhelyezésbõl, az értékpapír ügyletekbõl származó kamat és kamatjellegû bevételeket, a késedelmi kamatokat, továbbá az olyan pénzügyi mûveletekhez kapcsolódó jutalékbevételeket, amelyekhez kamatbevétel is kapcsolódik. (Kamatjellegû jutalék bevételnek számolható el többek között a rendelkezésre tartási jutalék, a kezelési költség, a folyósítási jutalék, a váltó leszámítolási díj, illetve kamat, a faktordíj, illetve kamat, az Szkr. 22. §-a szerinti határidõs fedezeti ügyleteknél felmerülõ, a tárgyévi eredményben ilyen címen figyelembe vehetõ kamat- és árfolyam-különbözetbõl származó, kamatként elszámolt bevétel.) A 2. Hitelek kamat és kamatjellegû bevétele és a 14. Jegybanki és bankközi betétek kamat és HMK-2-01 kamatjellegû bevétele sorok a Felügyeleti mérleg vonatkozó eszközcsoportjához tartozó – ügylettípus szerint részletezett – bevételeket tartalmazzák (2-18. sor). A 19. Értékpapírok kamat és kamatjellegû bevétele sor tartalmazza a Felügyeleti mérleg eszközei között lévõ forgatási és befektetési célú értékpapírokból származó kamat és kamatjellegû bevételeket (a 20-28. sorokban részletezve). Ennek megfelelõen – az Szmt.-vel összhangban – az értékpapír-vásárlásnál megfizetett felhalmozott kamatot és az elszámolt kamatbevételt, illetve az értékpapír értékesítésekor az eladási árban lévõ kamat összegét összevontan, azaz a tényleges kamatjövedelem összegében kell kimutatni. (Az eredménykimutatás kamat és kamatjellegû ráfordításai között – az 50. Értékpapírok kamat és kamatjellegû ráfordítása sorban – csak a saját kibocsátású értékpapírok kamatráfordításait szabad szerepeltetni.) A 29. Egyéb kamat és kamatjellegû bevétel sor mindazokat a bevételeket tartalmazza, amelyek ügylettípusok szerint (külön sorként) nem kerültek részletezésre. Itt kell szerepeltetni – ha más kamatbevétel sorba nem sorolható – az Szkr. 2. § 19. pontja szerinti kamatarbitrázs célú fedezeti ügyletekhez kapcsolódó, árfolyamkülönbözetbõl adódó kamatjellegû bevételt – amennyiben az bevételként jelentkezik – (Szkr. 22. § szerint), továbbá a kamatswapok nettó bevételként jelentkezõ eredményét [Szkr. 23.§ (6) bekezdése szerint].

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes